र’ड साइडाव एसिसटेन्ट गैया । हरखाबारि जानबुंनि राहा गैया । हरखाबारि एम्बुलेन्स गैया । जौसे किल’मिटाराव थानांगौ ट्रमा सेन्टार । नाथाय रां जाख्ल’नानै गुदाम बादि न’ गंनैसो लुनानै दोनदों। गोबां जायगायाव लामानि सायाव जांख्रिनायजों सिं बायगोन बादि हाखरफोर । हर समाव लामायाव गाज्रि जानाय गंथाम/गंब्रैसो ट्राक/बास बिदियै लाखिनानै दोननाय नुगोन। जाब्रबथाय जायैया इसोरनिल’ अननाय होननानै बुंनायनि अनगा जेबो बुंनो हाया । मानोना हरखाबारि क्रेन बायदिया थाखाया बे जायगायाव। जराबाटाव बे सानफ्रोमबोनि नुथाय। सोरखारा थारैनो मोन दाइन ट’ल गेट बानायनो सानदों। बांसिन लामायानो ट्राक पार्किं यार्ड गैया। बिजनीनि साखाथियाव गोबां जौ ट्राकफोरा लामानि सायावनो लाखिनानै थायो । गुवाहाटीनि फारनैथिबो एखे अबस्था। बिदि लाखिनानै थानाय मथराव सौग्रावनायनि जाहोनाव आसामाव गोबां सुबुंफोरा जिउ खोमानानै लानांबाय। राजा लामायाव गैया लामा दिन्थिग्रा, गोजां बोथोरनि खुवा आरो अखा दामब्रायाव हेफाजाब होग्रा मदार्न इन्दिकेटर, रिफ्लेक्टर बायदि गैया । थानायफोराबो ओरैनोसो होदों, खामानि गैया । आसामनि बांसिन ट’ल गेटनि राङा हादरनि गुबुन ट’ल गेटनिख्रुइ एसेब्लाबो बांसिन। नुनो मोनबायदि नगावनिफ्राय डिब्रुगड़सिम बानायबाय थानाय लामायाव आरो गोबां गाज्रिसिन खामानि जादों। साहा ओनसोलाव जा खामानि जादों बेखौ रायजोफोरा नुदों। बराकनि बाथ्राखौ बयबो मिथिखागौ। गोबां साननिफ्राय आसाम लोगोसे सा-सानजायाव हाबनो थाखाय मिरु सोरखारनि मोननै फसंथानफोर राजा लामा आरो रेल बिफानखौ अभिसाब बादि साननानै लाबो गासिनो दं ।